CELEX: 32012R1251
Language: sl
Date: 2012-12-20 00:00:00
Title: Izvedbena uredba Komisije (EU) št. 1251/2012 z dne 20. decembra 2012 o spremembi Uredbe Sveta (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo

21.12.2012   
            
            
               SL
            
            
               Uradni list Evropske unije
            
            
               L 352/42
            
         IZVEDBENA UREDBA KOMISIJE (EU) št. 1251/2012
   z dne 20. decembra 2012
   o spremembi Uredbe Sveta (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1183/2005 z dne 18. julija 2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 1183/2005 navaja fizične in pravne osebe, subjekte in organe, na katere se nanaša zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov je 12. in 30. novembra 2012 dodal tri osebe na seznam oseb in subjektov, za katere velja zamrznitev sredstev.
            
         
               (3)
            
            
               Naslov za pošiljanje uradnih obvestil Evropski komisiji iz Priloge II k Uredbi (ES) št. 1183/2005 bi bilo treba posodobiti.
            
         
               (4)
            
            
               Prilogi I in II k Uredbi (ES) št. 1183/2005 je zato treba ustrezno spremeniti.
            
         
               (5)
            
            
               Da bi se zagotovila učinkovitost ukrepov iz te uredbe, bi morala ta uredba začeti veljati takoj –
            
         SPREJELA NASLEDNJO UREDBO:
   Člen 1
   Uredba (EU) št. 1183/2005 se spremeni:
   
               (1)
            
            
               Priloga I se spremeni v skladu s Prilogo I k tej uredbi;
            
         
               (2)
            
            
               Priloga II se spremeni v skladu s Prilogo II k tej uredbi.
            
         Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. decembra 2012
      
         
            Za Komisijo V imenu predsednika
         
         
            Vodja službe za instrumente zunanje politike
         
      
   
   
      (1)  UL L 193, 23.7.2005, str. 1.
   
      PRILOGA I
      Priloga I k Uredbi (ES) št. 1183/2005 se spremeni:
      Pod naslov „A. FIZIČNE OSEBE“ se dodajo naslednji vnosi:
      
                  (a)
               
               
                  
                     „Sultani Makenga (tudi (a) Colonel Sultani Makenga, (b) Emmanuel Sultani Makenga). Datum rojstva: 25. december 1973. Kraj rojstva: Rutshuru, Demokratična republika Kongo. Državljanstvo: kongovsko. Druge informacije: vojaški vodja skupine Mouvement du 23 Mars (M23), ki deluje v Demokratični republiki Kongo. Datum določitve iz člena 5(1)(b): 12. 11. 2012.“
                  
               
            
                  (b)
               
               
                  
                     „Baudoin Ngaruye Wa Myamuro (tudi Colonel Baudoin Ngaruye). Datum rojstva: 1978. Kraj rojstva: Lusamambo, ozemlje Lubero, Demokratična republika Kongo. Druge informacije: vojaški vodja skupine Mouvement du 23 Mars (M23) Št. osebne izkaznice v okviru oboroženih sil Demokratične republike Kongo (FARDC): 1-78-09-44621-80. Datum določitve iz člena 5(1)(b): 30. 11. 2012.“
                  
               
            
                  (c)
               
               
                  
                     „Innocent Kaina (tudi (a) Colonel Innocent Kaina, (b) India Queen). Kraj rojstva: Bunagana, ozemlje Rutshuru, Demokratična republika Kongo. Datum določitve iz člena 5(1)(b): 30. 11. 2012.“
                  
               
            
   
      PRILOGA II
      Priloga II k Uredbi (ES) št. 1183/2005 se spremeni:
      naslov „Evropska skupnost“ in odstavek pod tem naslovom se nadomestita z naslednjim naslovom in odstavkom:
      
         „Naslov za pošiljanje uradnih obvestil Evropski komisiji:
         
                     European Commission
                  
               
                     Service for Foreign Policy Instruments (FPI)
                  
               
                     Office EEAS 02/309
                  
               
                     B-1049 Bruxelles/Brussel (Belgique/België)
                  
               
                     E-naslov: relex-sanctions@ec.europa.eu“